Die nag is byna verby, die dag is so te sê hier. Kom ons trek daardie vuil sondeklere uit wat in die donker tuishoort, en ons trek die wapenrusting aan wat pas by ’n lewe in die lig. (Romeine 13:12)
Kom ons neem ons weer voor om vroegoggend stilwees-en hoor-gesprekke met ons Vader te hê. Dis tog immers daar waar ons hemelse vrede sal ervaar ten spyte van ’n onstuimige wêreld, vrede kan indrink wat ons na liggaam en gees sal vernuwe en ’n diepe vreugde sal beleef.